CELEX: 32012D0281
Language: sl
Date: 2012-03-29 00:00:00
Title: Sklep št. 281/2012/EU Evropskega parlamenta in Sveta z dne 29. marca 2012 o spremembi Odločbe št. 573/2007/ES o ustanovitvi Evropskega sklada za begunce za obdobje 2008–2013 v okviru splošnega programa „Solidarnost in upravljanje migracijskih tokov“

30.3.2012   
            
            
               SL
            
            
               Uradni list Evropske unije
            
            
               L 92/1
            
         SKLEP št. 281/2012/EU EVROPSKEGA PARLAMENTA IN SVETA
   z dne 29. marca 2012
   o spremembi Odločbe št. 573/2007/ES o ustanovitvi Evropskega sklada za begunce za obdobje 2008–2013 v okviru splošnega programa „Solidarnost in upravljanje migracijskih tokov“
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti člena 78(2)(g) Pogodbe,
   ob upoštevanju predloga Evropske komisije,
   v skladu z rednim zakonodajnim postopkom (1),
   ob upoštevanju naslednjega:
   
               (1)
            
            
               Glede na vzpostavitev skupnega programa EU za ponovno naselitev, katerega cilj je okrepiti vpliv prizadevanj Unije za ponovno naselitev pri zagotavljanju zaščite beguncem in čim bolj povečati strateški vpliv ponovne naselitve z boljšo ciljno usmerjenostjo na tiste osebe, ki najbolj potrebujejo ponovno naselitev, bi bilo treba skupne prednostne naloge na področju ponovne naselitve oblikovati na ravni Unije.
            
         
               (2)
            
            
               V členu 80 Pogodbe o delovanju Evropske unije je navedeno, da za politike Unije iz poglavja o mejni kontroli, azilu in priseljevanju in njihovo izvajanje velja načelo solidarnosti in pravične delitve odgovornosti med državami članicami, tudi na finančnem področju, in da, kadar koli je to potrebno, akti Unije, sprejeti v skladu s tem poglavjem, vsebujejo ustrezne ukrepe za uveljavitev tega načela.
            
         
               (3)
            
            
               V ta namen so posebne skupne prednostne naloge Unije na področju ponovne naselitve za leto 2013, ki so navedene v Prilogi, ki je bila dodana k Odločbi Evropskega parlamenta in Sveta št. 573/2007/ES (2) s tem sklepom, določene na podlagi dveh splošnih kategorij: prva, ki bi morala vključevati osebe iz posebne kategorije, za katero veljajo merila Visokega komisarja Združenih narodov za begunce (UNHCR) za ponovno naselitev, druga pa osebe iz države ali regije, ki je navedena v letni napovedi UNHCR za ponovno naselitev in v kateri bi skupni ukrepi Unije pomembno prispevali k zagotavljanju potrebne zaščite.
            
         
               (4)
            
            
               Ob upoštevanju potreb po ponovni naselitvi, navedenih v Prilogi, ki je bila dodana k Odločbi št. 573/2007/ES s tem sklepom, v kateri so naštete posebne skupne prednostne naloge Unije na področju ponovne naselitve, je treba zagotoviti tudi dodatno finančno pomoč za ponovno naselitev oseb iz posameznih geografskih regij in posameznih nacionalnosti ter iz posameznih kategorij beguncev, ki jih je treba ponovno naseliti, če je ugotovljeno, da je ponovna naselitev najustreznejši odziv na njihove posebne potrebe.
            
         
               (5)
            
            
               Glede na pomen strateške uporabe ponovne naselitve iz držav ali regij, določenih za izvajanje programov regionalne zaščite, je treba zagotavljati dodatno finančno podporo za ponovno naselitev oseb iz Tanzanije, vzhodne Evrope (Belorusije, Republike Moldavije in Ukrajine), Afriškega roga (Džibutija, Kenije in Jemna) ter severne Afrike (Egipta, Libije in Tunizije) in iz katere koli druge države ali regije, ki bo za to določena v prihodnje.
            
         
               (6)
            
            
               Da bi spodbudili več držav članic k sodelovanju pri ukrepih ponovne naselitve, je treba zagotoviti tudi finančno pomoč državam članicam, ki se prvič odločijo za ponovno naselitev oseb.
            
         
               (7)
            
            
               Določiti je treba tudi pravila o upravičenosti izdatkov za dodatno finančno pomoč za ponovno naselitev.
            
         
               (8)
            
            
               V skladu s členom 3 in členom 4a(1) Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, je Združeno kraljestvo podalo uradno obvestilo, da želi sodelovati pri sprejetju in uporabi tega sklepa.
            
         
               (9)
            
            
               V skladu s členoma 1 in 2 ter členom 4a(1) Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, in brez poseganja v člen 4 navedenega protokola, Irska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.
            
         
               (10)
            
            
               V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –
            
         SPREJELA NASLEDNJI SKLEP:
   Člen 1
   Odločba št. 573/2007/ES se spremeni:
   
               1.
            
            
               člen 13 se spremeni:
               
                           (a)
                        
                        
                           odstavek 3 se nadomesti z naslednjim:
                           „3.   Države članice prejmejo fiksni znesek v skladu z odstavkom 3a za vsako ponovno naseljeno osebo na podlagi ene ali več naslednjih prednostnih nalog:
                           
                                       (a)
                                    
                                    
                                       osebe iz države ali regije, določene za izvajanje regionalnega programa zaščite;
                                    
                                 
                                       (b)
                                    
                                    
                                       osebe iz ene ali več od naslednjih ranljivih skupin:
                                       
                                                   —
                                                
                                                
                                                   ogroženi otroci in ženske,
                                                
                                             
                                                   —
                                                
                                                
                                                   mladoletniki brez spremstva,
                                                
                                             
                                                   —
                                                
                                                
                                                   osebe, ki so preživele nasilje in/ali mučenje,
                                                
                                             
                                                   —
                                                
                                                
                                                   osebe z resnimi zdravstvenimi potrebami, ki jih je mogoče zadovoljiti samo, če so te osebe ponovno naseljene,
                                                
                                             
                                                   —
                                                
                                                
                                                   osebe, ki zaradi pravne in/ali fizične zaščite potrebujejo zasilno ali nujno ponovno naselitev;
                                                
                                             
                                 
                                       (c)
                                    
                                    
                                       posebne skupne prednostne naloge Unije na področju ponovne naselitve za leto 2013 iz Priloge k temu sklepu.“;
                                    
                                 
                     
                           (b)
                        
                        
                           vstavi se naslednji odstavek:
                           „3a.   Države članice prejmejo fiksni znesek v višini 4 000 EUR za vsako ponovno naseljeno osebo na podlagi prednostnih nalog, naštetih v odstavku 3.
                           V naslednjih primerih se fiksni znesek zviša, in sicer:
                           
                                       —
                                    
                                    
                                       6 000 EUR za vsako ponovno naseljeno osebo za države članice, ki prvič prejmejo fiksni znesek za ponovno naselitev iz Sklada,
                                    
                                 
                                       —
                                    
                                    
                                       5 000 EUR za vsako ponovno naseljeno osebo za države članice, ki so v preteklih letih delovanja Sklada enkrat že prejele fiksni znesek za ponovno naselitev iz Sklada.“;
                                    
                                 
                     
                           (c)
                        
                        
                           odstavek 4 se nadomesti z naslednjim:
                           „4.   Če država članica ponovno naseli osebo na podlagi več kot ene prednostne naloge Unije na področju ponovne naselitve, naštetih v odstavku 3, za to osebo fiksni znesek prejme samo enkrat.“;
                        
                     
                           (d)
                        
                        
                           odstavek 6 se nadomesti z naslednjim:
                           „6.   Države članice Komisiji do 1. maja 2012 predložijo oceno števila oseb, ki jih bodo na podlagi prednostnih nalog, naštetih v odstavku 3, ponovno naselile v naslednjem koledarskem letu, vključno z razčlenitvijo po posameznih kategorijah iz navedenega odstavka. Komisija te informacije sporoči Odboru iz člena 52.“;
                        
                     
                           (e)
                        
                        
                           doda se naslednji odstavek:
                           „7.   O rezultatih in vplivu finančne spodbude za ukrepe ponovne naselitve na podlagi prednostnih nalog, naštetih v odstavku 3, države članice poročajo v poročilu iz člena 50(2), Komisija pa v poročilu iz člena 50(3).“;
                        
                     
         
               2.
            
            
               v členu 35 se doda naslednji odstavek:
               „5.   Fiksni znesek za vsako ponovno naseljeno osebo se državi članici dodeli kot pavšalni znesek za vsako učinkovito ponovno naseljeno osebo.“;
            
         
               3.
            
            
               besedilo Priloge k temu sklepu se doda kot Priloga k Odločbi št. 573/2007/ES.
            
         Člen 2
   Ta sklep začne veljati dan po objavi v Uradnem listu Evropske unije.
   Člen 3
   Ta sklep je naslovljen na države članice v skladu s Pogodbama.
   
      V Bruslju, 29. marca 2012
      
         
            Za Evropski parlament
         
         
            Predsednik
         
         M. SCHULZ
      
      
         
            Za Svet
         
         
            Predsednik
         
         N. WAMMEN
      
   
   
      (1)  Stališče Evropskega parlamenta z dne 18. maja 2010 (UL C 161 E, 31.5.2011, str. 161) in stališče Sveta v prvi obravnavi z dne 8. marca 2012 (še ni objavljeno v Uradnem listu). Stališče Evropskega parlamenta z dne 29. marca 2012 (še ni objavljeno v Uradnem listu).
   
      (2)  UL 144, 6.6.2007, str. 1.
   
      PRILOGA
      
         
            „PRILOGA
            
               Seznam posebnih skupnih prednostnih nalog Unije na področju ponovne naselitve za leto 2013
            
            
                        1.
                     
                     
                        Kongovski begunci na območju Velikih jezer (Burundi, Malavi, Ruanda, Zambija);
                     
                  
                        2.
                     
                     
                        begunci iz Iraka v Turčiji, Siriji, Libanonu in Jordaniji;
                     
                  
                        3.
                     
                     
                        afganistanski begunci v Turčiji, Pakistanu in Iranu;
                     
                  
                        4.
                     
                     
                        somalski begunci v Etiopiji;
                     
                  
                        5.
                     
                     
                        burmanski begunci v Bangladešu, Maleziji in na Tajskem;
                     
                  
                        6.
                     
                     
                        eritrejski begunci v vzhodnem Sudanu.“